วันเดอร์เกิลส์

ปี 2006 - 2007 MTV Wonder Girls การเปิดตัวและไลน์สมาชิก

หลังจากที่พัค จิน-ย็อง ได้เปิดเผยชื่อเกิร์ลกรุ๊ปวงแรกของค่าย "Wonder Girls" ในเดือนพฤษภาคมปี 2006 วันเดอร์เกิลส์ได้ถูกแนะนำผ่านรายการโทรทัศน์ MTV Wonder Girls โดยสี่ตอนแรกเป็นการระบุคาแรกเตอร์และประวัติของสมาชิกแต่ละคน จากนั้นไม่นานหลังจากที่เลือกเยอึนเป็นสมาชิกคนที่ 5 วันเดอร์เกิลส์ได้แสดงครั้งแรกในรายการ MTV Studio พวกเธอได้แสดงเวอร์ชันโคฟเวอร์เพลง "Don't Cha" ของ Pussycat Dolls พร้อมกับเพลงโปรโมตของตัวเอง "Irony" และ "미 안 한 마 음" ("It's Not Love") ซ็อนเยร้องเพลง "Stand Up for Love" ของ Destiny's Child ในเวอร์ชันของเธอ ฮย็อนอาแสดงทักษะการเต้นของเธอ ส่วนสมาชิกอีกสามคน เยอึน, ซอนมี และโซฮี แสดงโคฟเวอร์เพลง "Together Again" ของ Janet Jackson
วันเดอร์เกิลส์เปิดตัวอย่างเป็นทางการในต้นปี 2007 ในรายการ MBC 's Show! Music Core โดยแสดง "Irony" ซิงเกิ้ลฮิปฮอปจากอัลบั้มแรกของพวกเธอThe Wonder Begins อัลบั้มขายได้ 11,454 ชุดในปี 2007 ไม่นานหลังจากนั้น "Wonderfuls" (วันเดอร์ฟูลส์) ได้รับการประกาศให้เป็นชื่อเรียกแฟนคลับของวันเดอร์เกิลส์อย่างเป็นทางการ ต่อมาหลังจากนั้นวงได้แสดงโชว์ในประเทศจีนหลายครั้งหลังจากที่สมาชิกได้เรียนภาษาจีน อย่างไรก็ตามในช่วงกลางปี ​​2007 มีสมาชิกของวันเดอร์เกิลส์บางคนได้รับบาดเจ็บและมีปัญหาสุขภาพ วันที่ 25 มิถุนายน โซฮีถูกพักงานเป็นเวลาหนึ่งเดือนหลังจากที่บาดเจ็บที่เอ็นเข่าหลังจากตกจากรถมอเตอร์ไซค์ที่วิ่งระหว่างการถ่ายทำภาพยนตร์ของเธอ 뜨거운것이좋아 (I like it hot)
สมาชิกที่เหลืออีกสี่คนยังคงแสดงอยู่จนกระทั่งถึงปลายเดือนกรกฎาคม ฮย็อนอาถูกถอนตัวออกจากวงโดยพ่อแม่ของเธอเนื่องจากความกังวลของพวกเขาเกี่ยวกับปัญหาโรคลำไส้อักเสบเรื้อรังของเธอ ในฤดูใบไม้ร่วงปี 2007 Good Entertainment ได้ส่งเด็กฝึกหัด ยูบิน ไปให้กับ JYP Entertainment แทนที่ฮย็อนอา เธอเดบิวท์ในอีกสามวันต่อมาในการแสดงสดวงของเพลง "Tell Me" ในรายการ Music Bank
อัลบั้มเต็มชุดแรกของพวกเธอ "The Wonder Years" ได้ถูกปล่อยในสัปดาห์ต่อมาโดยมี "Tell Me" เป็นซิงเกิลโปรโมต เนื่องจากมีการเพิ่มยูบินในนาทีสุดท้าย อัลบั้มนี้จึงไม่มีท่อนของเธอ อย่างไรก็ตามเวอร์ชันการแสดงของเพลงการแร็พโดยยูบินก็ถูกนำมาใช้ประกอบ ซิงเกิลได้รับความนิยมเป็นอย่างมากและคว้าอันดับหนึ่งในรายการโทรทัศน์และชาร์ตเพลงบนอินเทอร์เน็ตต่างๆ ของเกาหลีใต้ อาทิ KBS 's Music Bank และเพลงยังคว้าอันดับหนึ่งของความนิยมในประเทศไทย  ด้วยท่าเต้นของเพลงที่เต้นได้ง่ายทำให้มีการโคฟเวอร์ท่าเต้นกันอย่างแพร่หลาย ในเดือนตุลาคม แฟนโคฟเวอร์แดนซ์มีเป็นจำนวนมากบนเว็บไซต์แบ่งปันวิดีโอยอดนิยมเช่น YouTube และ Daum ความนิยมอย่างสูงของท่าเต้นเป็นที่รู้จักอย่างกว้างขวางในชื่อ "Tell Me Virus" ซึ่งได้รับความสนใจเป็นอย่างมากจากฉายา "น้องสาวแห่งชาติ" วันเดอร์เกิลส์มีตารางการโปรโมตที่แน่นสำหรับอัลบั้มของพวกเธอ และในช่วงปลายปี 2007 พวกเธอก็เริ่มแสดงซิงเกิ้ลที่สอง "이바보" ("This Fool") MTV ยังได้ออกอากาศ The Wonder Life  ซึ่งเป็นซีรีส์เรียลลิตี้ทางทีวีที่นำแสดงโดยวันเดอร์เกิร์ลส์

ปี 2008 การดำเนินกิจกรรมหลังการถอนตัวของสมาชิก

ในเดือนกุมภาพันธ์ปี 2008 วันเดอร์เกิลส์ได้ร่วมงานกับพัค จิน-ย็องในการทัวร์คอนเสิร์ตเป็นเวลา 1 เดือนที่เกาหลีใต้และสหรัฐอเมริกาในฐานะแขกรับเชิญพิเศษซึ่งพวกเธอได้ถ่ายทำมิวสิควิดีโอ "Wishing on a Star" ที่นิวยอร์ก ตามมาด้วยการปล่อยทีเซอร์สำหรับเพลง และซิงเกิ้ลใหม่ "So Hot" ได้ปล่อยในวันที่ 22 พฤษภาคม 2008 เพลงติดอันดับสูงสุดบนชาร์ตออนไลน์หลังจากปล่อยไม่นาน ในช่วงกลางปี ​​2008 พวกเธอได้แสดงเพลง "So Hot" และ "This Time" ในรายการ MBC's  Show! Music Core เนื่องจากมีอาการบาดเจ็บเส้นเสียง ยูบินจึงต้องลิปซิงค์ชั่วคราวตามตามคำสั่งของแพทย์ 
หลังจากช่วงพักสั้นๆ วันเดอร์เกิลส์ได้คัมแบคในช่วงต้นปี 2008 โดยได้ปล่อยมิวสิควิดีโอของ "Nobody" และวางขายซิงเกิ้ลแบบดิจิทัลพร้อมกัน สุดสัปดาห์ต่อมาพวกเธอได้ขึ้นแสดงในรายการ Show! Music Core , Music Bank และ Inkigayo เพลงคว้ารางวัลที่ 1 ในรายการ KBS 'Music Bank' เป็นเวลาติดต่อกันถึงสี่สัปดาห์ และยังชนะรางวัล Cyworld's "Song of the Mounth" ในเดือนกันยายนและเดือนตุลาคมปี 2008 และเหมือนกว่า "Tell Me" และ "Nobody" ยังเป็นจุดเริ่มต้นของความนิยมในการเต้นอย่างมากอีกด้วย
ในงาน Mnet KM Music Festival 2008 วันเดอร์เกิลส์ได้รับรางวัล 3 รางวัลได้แก่ "Song of the Years" รางวัล "Best Music Video" สำหรับเพลง "Nobody" และ "Best Female Group" นอกจากนี้วงยังชนะรางวัลทในงาน 2008 Golden Disk จากยอดขายดิจิตอลที่สูงมาก และในงาน Seoul Music Awards ครั้งที่ 18 วันเดอร์เกิลส์ชนะรางวัล Daesang (หรือรางวัล "ศิลปินแห่งปี") ซึ่งเป็นรางวัลสูงสุดสำหรับ "Nobody" นอกเหนือจากรางวัลอื่นๆ อีกสองรางวัล
ในเดือนตุลาคมปี 2008 วันเดอร์เกิลส์ได้เซ็นสัญญากับบริษัท Creative Artists Agency (CAA) โดยสิ้นปี 2008 พวกเธอมีรายได้กว่า 12,000 พันล้านวอน ₩ (10 ล้านดอลลาร์สหรัฐ $) โดยในนามวง

ปี 2009 - 2010 การโปรโมตในต่างประเทศและการเปลี่ยนไลน์สมาชิก

การทัวร์คอนเสิร์ตครั้งแรกของวันเดอร์เกิลส์เริ่มขึ้นในวันที่ 28 กุมภาพันธ์ 2009 ที่กรุงเทพมหานคร, ประเทศไทย พร้อมกับพัค จิน-ย็องเมนเทอร์ของพวกเธอ พวกเขาจัดคอนเสิร์ตทั่วประเทศสหรัฐอเมริกา แล้วจึงกลับไปยังเกาหลีใต้เพื่อแสดงคอนเสิร์ตในช่วงปลายเดือนมีนาคมในกรุงโซลและปูซาน การแสดงทัวร์นี้ได้บันทึกไว้ใน Mnet เรียลลิตี้โชว์ Welcome to Wonderland  หลังจากทัวร์คอนเสิร์ต วันเดอร์เกิลส์ได้ปล่อยมิวสิควิดีโอโคฟเวอร์เพลง "Now" ของ Fin.KL
ในเดือนมีนาคม ปี 2009 วันเดอร์เกิลส์ยืนยันว่าวงจะเปิดตัวเพลงภาษาอังกฤษในสหรัฐอเมริกาโดยจะมีการเปิดตัว "Nobody" เวอร์ชันภาษาอังกฤษในช่วงฤดูร้อนปี 2009 หลังจากออกวางจำหน่ายแล้วจะตามมาด้วย "Tell Me" เวอร์ชันภาษาอังกฤษ และอัลบั้มภาษาอังกฤษในเดือนมิถุนายน 2009 ในเวลาต่อมา JYP Entertainment ได้ประกาศว่าวันเดอร์เกิลส์จะได้ร่วมงานกับโจนาสบราเธอร์สในทัวร์คอนเสิร์ต North America leg of the Jonas Brothers World Tour 2009 เพื่อสร้างความสนใจให้กับการเปิดตัวครั้งแรกในอเมริกา โดยทั้งโซฮีและซ็อนมีได้ลาออกจากโรงเรียนมัธยม เวอร์ชันภาษาอังกฤษของเพลง "Nobody" ได้ปล่อยเมื่อวันที่ 26 มิถุนายน 2009 ซึ่งเป็นวันก่อนที่จะเริ่มต้นของการเดินทางของพวกเธอกับ Jonas Brothers วันเดอร์เกิลส์ได้เซ็นสัญญาในครั้งแรกเป็นเวลา 13 วันสำหรับการทัวร์คอนเสิร์ตในสหรัฐอเมริกา แต่ในที่สุดพวกเธอก็ได้รับโอกาสให้เข้าร่วมกับ Jonas Brothers ในการแสดงคอนเสิร์ตทั้งหมด 45 วัน  เพลง "Nobody" ติดอันดับ Billboard Hot 100 ในเดือนตุลาคมปี 2009 ทำให้พวกเธอกลายเป็นศิลปินจากเกาหลีใต้วงแรกที่ได้ขึ้นชาร์ต นอกจากนี้เพลงยังติดอันดับสูงสุดบนชาร์ตเพลงของไต้หวันและฮ่องกง
ในวันที่ 22 มกราคม 2010 JYP ได้ประกาศว่าซ็อนมีจะพักการทำงานดนตรีของเธอในวงเพื่อกลับไปศึกษาต่อและฮเยริม (ลิม) ซึ่งเป็นเด็กฝึกของ JYP จะเข้ามาแทนที่ตำแหน่งของเธอ ซ็อนมียังคงทำงานเป็นสมาชิกของวันเดอร์เกิลส์ในช่วงเดือนกุมภาพันธ์เพื่อที่จะดำเนินการตามกำหนดการให้เสร็จสมบูรณ์ โดยการถอนตัวของซ็อนมีทำให้ชาวอเมริกันบางกลุ่มสับสน วันเดอร์เกิลส์เตรียมจัดทำอัลบั้มภาษาอังกฤษโดยประกอบด้วยเพลงจากซิงเกิลเกาหลีในเวอร์ชันภาษาอังกฤษหกเพลงและอีกครึ่งหนึ่งเป็นเพลงใหม่ที่จะวางขายในเดือนกุมภาพันธ์ 2010 พวกเธอยังวางแผนที่จะมีการจัดทัวร์คอนเสิร์ตในเดือนมกราคม 2010 อย่างไรก็ตามเนื่องจากการแผนการเดินทางของซ็อนมีทำให้แผนทัวร์ล่าช้ากว่ากำหนดและแผนอัลบั้มถูกล้มเลิกในที่สุด 
วันที่ 5 เมษายน 2010 วันเดอร์เกิลส์ประกาศทัวร์การแสดงกว่า 20 โชว์ในสหรัฐอเมริกาและแคนาดาโดยใช้ชื่อว่า "The Wonder World Tour" ซึ่งรวมถึงวงร่วมค่ายอย่าง 2PM เป็นเวลา 9 วันร่วมกับ Live Nation ทัวร์ประกอบด้วยเพลงเวอร์ชันภาษาอังกฤษและภาษาเกาหลีที่มีชื่อเสียงของพวกเธอ โคฟเวอร์เพลงภาษาอังกฤษที่เป็นที่นิยมและเพลงใหม่จากอัลบั้มที่กำลังจะวางขาย รอบแรกของทัวร์เริ่มต้นที่กรุงวอชิงตัน ดี.ซี. ในวันที่ 4 มิถุนายน 2010 และในที่สุดก็ขยายไปถึงการเพิ่มรอบซึ่งวงร่วมค่าย 2AM จะร่วมแสดงในช่วงวันที่กำหนดดังกล่าว
วันเดอร์เกิลส์ได้เปิดตัว EP ใหม่ที่ใช้ชื่อว่า "2 Different Tears" ตามการทัวร์ของพวกเธอมาด้วย เพลงไตเติ้ลถูกบันทึกไว้ในภาษาต่างๆ กว่าสามภาษาได้แก่ จีน เกาหลี และอังกฤษ มิวสิกวิดีโอของ "2 Different Tears" รอบปฐมทัศน์ได้เผยแพร่บน YouTube ในวันที่ 15 พฤษภาคม 2010 ที่จังหวัด Gyeonggi ของเกาหลีใต้ มิวสิควิดีโอ EP เวอร์ชันที่เพิ่มพัค จิน-ย็อง และนักแสดงตลกชาวเกาหลี - อเมริกัน บ็อบบีลี  ได้เผยแพร่ในวันเดียวกัน
ในระหว่างวันที่ 15 และ 31 พฤษภาคมปี 2010 วันเดอร์เกิลส์ได้กลับไปยังเกาหลีใต้เพื่อโปรโมต "2 Different Tears" เวอร์ชันภาษาเกาหลี พวกเธอปรากฏตัวบนเวทีรายการ Mnet's M! Countdown ในวันที่ 22 พฤษภาคม 2010 และต่อมาในวันที่ 27 พฤษภาคม วันเดอร์เกิลส์ชนะรางวัลอันดับที่ 1 จาก "2 Different Tears" ในรายการ M! Countdown วงจบการโปรโมตสัปดาห์สุดท้ายของพวกเธอในเกาหลีใต้โดยการแสดงทางรายการ MBC's Music Core ในวันที่ 29 พฤษภาคม 2010 ระหว่างช่วงสองสัปดาห์นี้วันเดอร์เกิลส์ได้เข้าร่วมรายการวาไรตี้โชว์และรายการวาไรตี้ต่างๆ ประกอบด้วย KBS's Win Win and Happy Together  เช่นเดียวกับ SBS's Family Outing 2 และ MBC's Come to Play
วันที่ 29 กรกฎาคม MTV Korean ออกอากาศรอบปฐมทัศน์ในซีซั่นที่ 4 ของ Wonder Girls ที่นำเสนอชีวิตประจำวันของวันเดอร์เกิลส์ในประเทศสหรัฐอเมริกา เช่น หอพักที่นิวยอร์กและสตูดิโอของพวกเขา และการเตรียมการสำหรับ MTV World Stage Live in Malaysia 2010 โดย MTV World Stage Live in Malaysia 2010 ถูกจัดขึ้นที่ซันเวย์ ลากูน เซิร์ฟบีชในวันที่ 31 กรกฎาคม และการแสดงถูกถ่ายทอดสดผ่านช่อง MTV Asia ในวันที่ 21 สิงหาคม วันที่ 30 กรกฎาคม M.net ออกอากาศรอบปฐมทัศน์ของรายการโชว์ใหม่ Made in Wonder Girls  ที่นำเอาผู้ชมจากเบื้องหลังของการทัวร์คอนเสิร์ตในอเมริกาครั้งแรกเช่นเดียวกับการโปรโมตของพวกเธอในประเทศสิงคโปร์และอินโดนีเซีย ต่อมาในวันที่ 3 สิงหาคม วันเดอร์เกิลส์ได้แสดงที่ประเทศสิงคโปร์ในงาน SINGfest 2010 ที่ Fort Canning Park

ปี 2011 - 2012 Wonder World และการทำกิจกรรมในต่างประเทศ

ในเดือนมกราคม 2011 มีการเผยแพร่ข้อมูลเพิ่มเติมเกี่ยวกับอัลบั้มภาษาอังกฤษ CEO ของบริษัท JYP Entertainment กล่าวว่าเขาได้เขียนเพลงใหม่ให้กับวงในขณะที่ถ่ายทำ Dream High และต่อมาเจวายพัคได้ทวีตว่าเขาไม่ใช่โปรดิวเซอร์เพียงคนเดียวในอัลบั้มนี้ ส่วน Rainstone จาก JYP Entertainment กล่าวว่า อัลบั้มนี้คาดว่าจะมีเพลงจำนวน 6 ถึง 7 เพลง โปรดิวเซอร์ Rodney "Darkchild" Jerkins และนักแต่งเพลงที่ได้รับการเสนอชื่อเข้าชิงรางวัลแกรมมี่ Claude Kelly ได้รับการเปิดเผยว่าจะมีส่วนร่วมในอัลบั้มนี้ และอัลบั้มนี้จะได้รับการปล่อยออกมาจากหนึ่งในสามค่ายระดับต้นๆ ของอเมริกา
ในวันที่ 30 มิถุนายนบนเว็บไซต์อย่างเป็นทางการของพวกเธอ ได้มีการประกาศว่าพวกเธอได้รับเชิญให้ไปแสดงในพิธีปิดการแข่งขันกีฬาโอลิมปิก 2011 ที่เมืองเอเธนส์ ประเทศกรีซ โดยพวกเธอได้แสดงเพลงพื้นบ้านของเกาหลี "Arirang" พร้อมด้วย "Nobody" ในเวอร์ชันภาษาอังกฤษและ "Tell Me" เวอร์ชันภาษาเกาหลี ต่อมาในวันที่ 5 สิงหาคม วันเดอร์เกิลส์ได้เข้าร่วมในรายการ Mashup Monday ของ Billboard.com ซึ่งได้แสดงเพลง "Nothin 'on You"  ของ BoB และ Bruno Mars และในวันที่ 9 ตุลาคม 2011 ทางตัวแทนของบริษัทได้เปิดเผยว่า "อัลบั้ม [ภาษาอังกฤษ] จะมีการจัดทำในรูปแบบของเพลง OST ประกอบภาพยนตร์ เราจะวางแผนแนวความคิดของเราให้พอดีกับความรู้สึกของเพลง ซึ่งตรงข้ามกับแนวเรโทร เราคิดว่าเพลงจะเป็นแนวป๊อบมากขึ้น และวันเดอร์เกิลส์จะคัมแบคด้วยคอนเซ็ปต์ใหม่อย่างแน่นอน ดังนั้นโปรดรอติดตามด้วย"
ในวันที่ 23 ตุลาคม JYPE ได้ปล่อยโปสเตอร์ใหม่ "RU Ready?" ติดอยู่เหนือตึกของบริษัทพร้อมด้วยโลโก้ของวันเดอร์เกิลส์รุ่นใหม่ "Wonder World" ได้รับการประกาศให้เป็นอัลบั้มเต็มของวงชุดที่สองได้ปล่อยเมื่อวันที่ 7 พฤศจิกายน 2011 พร้อมกับเพลงโปรโมต "Be My Baby" อัลบั้มนี้มีส่วนร่วมในการเขียนและโปรดิวซ์จากสมาชิกในวงมากขึ้น การโปรโมตสำหรับ Wonder World เริ่มต้นด้วยการคัมแบ็คใน Music Bank ในวันที่ 11 พฤศจิกายน และต่อเนื่องจนถึงเดือนมกราคม 2012
ต่อมาวงได้กลับไปทำกิจกรรมในอเมริกาด้วยซีรีส์ทางทีวีเรื่อง The Wonder Girls  ในช่วงต้นปี 2012 "The DJ Is Mine" เพลงภาษาอังกฤษที่ฟิเจอริงกับ School Gyrls ได้ปล่อยออกมาเพื่อเป็นซิงเกิ้ลโปรโมตในภาพยนตร์เรื่องนี้ วันที่ 11 มกราคม "The DJ Is Mine" คว้าอันดับหนึ่งบนชาร์ตเพลงในเกาหลีหลายชาร์ต ภาพยนตร์เรื่องนี้เปิดตัวในวันที่ 2 กุมภาพันธ์ทางช่อง TeenNick และเพลงภาษาอังกฤษ "Like Money" ถูกนำมาใช้ประกอบซีรีส์ก่อนที่เพลงจะวางจำหน่าย หลังจากการเปิดตัวภาพยนตร์ วงได้รับข้อเสนอจากบริษัทกระจายเสียงรายใหญ่ในประเทศสหรัฐอเมริกาและกำลังเจรจาเกี่ยวกับการโปรโมตเต็มรูปแบบในสหรัฐฯ และกิจกรรมสำหรับอัลบั้มภาษาอังกฤษชุดแรกของพวกเธอ อัลบั้ม 12 แทร็กได้รับการกล่าวถึงว่าจะเสร็จสมบูรณ์และมีกำหนดการปล่อยในฤดูร้อนปี 2012 
ในเดือนมิถุนายนปี 2012 วงได้คัมแบคในเกาหลีใต้โดยออกมินิอัลบั้ม "Wonder Party" ในวันที่ 3 มิถุนายน 2012 ซิงเกิ้ลโปรโมตของอัลบั้มคือ "Like This" ซึ่งปล่อยในวันเดียวกัน ในช่วงกลางเดือนมิถุนายน มีการประกาศออกมาว่าวงจะเดบิวท์ในญี่ปุ่นภายใต้สังกัด DefStar Records ด้วยการเปิดตัว "Nobody" เวอร์ชันภาษาญี่ปุ่นในซิงเกิ้ล "Nobody for Everybody" และถูกปล่อยในวันที่ 25 กรกฎาคม 
ในวันที่ 10 กรกฎาคม 2012 เวอร์ชันใหม่ของ "Like Money" ซึ่งฟิเจอริ่งกับ Akon ได้ปล่อยออกมาเป็นซิงเกิ้ลในสหรัฐอเมริกา เป็นเพลงเวอร์ชันภาษาอังกฤษฉบับเต็มที่ปล่อยเป็นเพลงสุดท้ายของวง ในช่วงต้นเดือนกันยายนปี 2012 วงได้แสดงเพลงใหม่ 3 เพลงจากอัลบั้มภาษาอังกฤษที่กำลังจะวางขายของพวกเธอในงานคอนเสิร์ตของ iHeartRadio ในวันที่ 29 ตุลาคม 2012 วันเดอร์เกิลส์ได้เข้าร่วมการสัมภาษณ์กับ Nick Cannon ซึ่งได้กล่าวถึงการเปิดตัวอัลบั้มภาษาอังกฤษของพวกเขาและรายการโชว์ใหม่ที่แสดงให้เห็นวันเดอร์เกิลส์ในมุมมองอื่นนอกเหนือจากจากภาพยนตร์ออริจินัลของพวกเธอ ในวันที่ 14 พฤศจิกายน วันเดอร์เกิลส์ได้ปล่อยอัลบั้ม "Wonder Best" ในประเทศญี่ปุ่นซึ่งรวบรวมเพลงใหม่ เพลงฮิตเดิมที่ได้รับการปรับปรุงแล้วและเพลงเวอร์ชันภาษาญี่ปุ่นของพวกเธอ

ปี 2013 - 2014 การว่างเว้นจากกิจกรรม และการออกจากวงของ ซ็อนเย และ โซฮี

ซ็อนเยได้ประกาศในช่วงเดือนพฤศจิกายน 2012 ว่าเธอกำลังจะแต่งงานในช่วงเดือนมกราคมปี 2013. JYP ได้ประกาศว่าวงจะอยู่ในสถานะว่างจากการทำกิจกรรม วันเดอร์เกิลส์ได้แสดงเป็นครั้งสุดท้ายก่อนการพักกิจกรรมวงของพวกเธอในงาน Winter Special Olympics in Pyeong Chang, ประเทศเกาหลีใต้ ในวันที่ 5 กุมภาพันธ์ 2013 
ซ็อนเยให้กำเนิดลูกสาวคนแรกในเดือนตุลาคมปี 2013 JYP Entertainment ปฏิเสธการออกจากวงของซ็อนเยและระบุว่าเธอยังคงเป็นสมาชิกของวันเดอร์เกิลส์อยู่โดยไม่คำนึงถึงสถานะที่ว่างจากการทำกิจกรรมของเธอ ต่อมาในเดือนธันวาคมปี 2013 โซฮีออกจาก JYP Entertainment และเซ็นสัญญากับ KeyEast Entertainment เพื่อมุ่งเน้นในอาชีพนักแสดงของเธอ. เดือนธันวาคมปี 2014 ซอนเยออกจากวงการบันเทิงอย่างเป็นทางการเพื่อมุ่งสู่การใช้ชีวิตส่วนตัวของเธอกับครอบครัวและงานเผยแผ่ศาสนาของเธอในเฮติกับสามีของเธอ ทำให้แผนการปล่อยอัลบั้มภาษาอังกฤษ ซีรีส์ทางทีวี และการโปรโมตในอนาคตในสหรัฐอเมริกาของวงถูกยกเลิกทั้งหมด 
ในเดือนสิงหาคม 2013 อดีตสมาชิกซ็อนมีได้เดบิวต์เป็นศิลปินเดี่ยวโดยเปิดตัวด้วยซิงเกิลแรก "24 Hours"  และในปีถัดมามาเธอได้ปล่อย EP แรกของเธอในชื่อ "Full Moon" ในวันที่ 23 กรกฎาคม 2014 มีการประกาศว่าเยอึนจะเปิดตัวเป็นศิลปินเดี่ยวภายใต้ชื่อแฝง Ha:tfelt (การรวมกันของคำว่า "Hot" และ "Heartfelt") มินิอัลบั้มแรกของเธอ "Me?" ได้วางขายในวันที่ 31 กรกฎาคม 2014

ปี 2015 การเปลี่ยนแปลงไลน์สมาชิกและการคัมแบคด้วยอัลบั้ม REBOOT

วันที่ 24 มิถุนายน 2015 JYP Entertainment ประกาศว่าวันเดอร์เกิลส์จะคัมแบคหลังจากการว่างจากการทำกิจกรรมในสามปีที่ผ่านมา ตัวแทนของค่ายยืนยันว่าอดีตสมาชิก ซ็อนมีจะเข้าร่วมวงเป็นครั้งแรกนับตั้งแต่ถอนตัวในปี 2010 วันเดอร์เกิลส์เปลี่ยนรูปแบบจากวงร้องเต้นเป็นวงดนตรีที่มีสมาชิกสี่คนโดยที่สมาชิกแต่ละคนเล่นเครื่องดนตรีได้แก่ ยูบิน (กลอง), เยอึน (คีย์บอร์ด), ฮเยริม (กีตาร์) และซ็อนมี (เบส) การกลับมาของพวกเธอมีจุดเด่นเป็นคอนเซ็ปต์สไตล์เรโทรยุค 80 ที่มีเสียงสะท้อนตลอดทั้งอัลบั้มคล้ายกับผลงานที่ผ่านมาของพวกเธอ ในวันที่ 2 สิงหาคม "I Feel You" ซิงเกิ้ลโปรโมตจากอัลบั้มได้ถูกปล่อย วงปล่อยอัลบั้มที่เต็มชุดที่สามในชื่อ "REBOOT" ในวันที่ 3 สิงหาคม อัลบั้มประสบความสำเร็จในเชิงพาณิชย์ ได้อันดับที่ 5 บน Gaon Albums Chart และอันดับที่สองบน Billboard World Albums โดยสมาชิกแต่ละคนมีส่วนร่วมในขั้นตอนการแต่งเพลงและการผลิตอัลบั้ม 
ในวันที่ 2 ตุลาคม มีประกาศว่าวันเดอร์เกิลส์จะเป็นแขกรับเชิญในรายการ Saturday Night Live Korea พวกเธอแสดงเพลงฮิตของพวกเธอ "I Feel You", "Nobody" และ "Tell Me" ต่อมาในวันที่ 27 ธันวาคมพวกเธอได้ขึ้นแสดงที่ SBS Gayo Daejeon และในวันที่ 31 ธันวาคม 2015 ที่ MBC Gayo Daejejeon โดยอัลบั้ม "REBOOT" ได้ลำดับที่ 1 จากการจัดลำดับบน The Best 10 K-Pop Albums ปี 2015 โดย Billboard และลำดับที่ 18 จากการจัดลำดับบน The 20 Best Albums of 2015 โดย FuseTV

ปี 2016 - 2017 Why So Lonely และการยุบวง

ในช่วงกลางปี ​​2016 วงเริ่มโปรโมตซิงเกิ้ลที่กำลังจะมาถึงของพวกเธอ ในวันที่ 18 มิถุนายนพวกเธอได้ปล่อย "To The Beautiful You"  B-sides หนึ่งในแทร็คของซิงเกิล ในวันที่ 5 กรกฎาคม วันเดอร์เกิลส์ได้ปล่อยเพลง "Why So Lonely" พร้อมกับ "To the Beautiful You" และ "Sweet & Easy" เป็น B-sides ในรูปแบบของซีดีและดิจิตอลซิงเกิ้ล ซิงเกิลนี้ประสบความสำเร็จเชิงพาณิชย์ในเกาหลีใต้มียอดดาวน์โหลดแบบดิจิตอลติดอันดับสูงสุดบน Gaon Digital Chart และในวันที่ 12 กรกฎาคม วงได้แสดงเวอร์ชันแดนซ์ของ "Why So Lonely" เป็นครั้งแรกในรายการ SBS MTV 's The Show และชนะรางวัลจากรายการเพลงในสัปดาห์นี้ ถือเป็นการชนะรางวัลที่หนึ่งครั้งแรกของพวกเธอในรายการเพลงนับตั้งแต่เปิดตัว "Like This" ในปี 2012 และวงยังได้แสดงเพลงนี้ในพิธีเปิดงานกีฬาโอลิมปิกของเกาหลีใต้ในวันที่ 19 กรกฎาคม 
ในวันที่ 26 มกราคม 2017 JYP Entertainment ประกาศว่าวันเดอร์เกิลส์ได้ยุบวงอย่างเป็นทางการโดยมีเพียง ยูบิน และ ฮเยริม ที่ต่ออายุสัญญาในขณะที่ เยอึน และ ซ็อนมี ตัดสินใจออกจากบริษัท วงปล่อยซิงเกิ้ลครั้งสุดท้ายของพวกเธอ " Draw Me" ในวันที่ 10 กุมภาพันธ์ 2017 และยังถือเป็นซิงเกิ้ลฉลองครบรอบ 10 ปีของวงนับตั้งแต่เปิดตัว

สมาชิก

วงประกอบด้วยสมาชิกห้าคนในช่วงเวลาของการเปิดตัวในปี 2007 ได้แก่ ซ็อนเย, โซฮี, ฮยอนอา, ซ็อนมี และ เยอึน ไม่นานหลังจากนั้นในปีเดียวกันฮย็อนอาได้ออกจากวงเนื่องจากปัญหาเรื่องสุขภาพของเธอซึ่งนำไปสู่การเพิ่มยูบินแทน และต่อมาในปี 2010 ซ็อนมีได้ถอนตัวออกจากวงเพื่อกลับไปศึกษาต่อ และฮเยริมได้รับเลือกให้ทำหน้าที่แทนตำแหน่งของเธอ โซฮีออกจากวงในช่วงปลายปี 2013 หลังจากหมดสัญญากับ JYP Entertainment ในขณะที่ ซ็อนเย ออกจากวงในช่วงปลายปี 2014 วงได้รับการประกาศอย่างเป็นทางการในเดือนกรกฎาคม 2015  สำหรับการคัมแบคของวง ในปี 2015 ซ็อนมีได้กลับมาร่วมวงและทำหน้าที่เป็นสมาชิกร่วมกับ เยอึน , ยูบิน และ ฮเยริม และวันเดอร์เกิลส์ยังคงเป็นวงในรูปแบบวงดนตรีสี่คนจนกระทั่งยุบวงในปี 2017